סרט עצמאי

סרט עצמאי או סרט אינדי הוא סרט קולנוע עלילתי אשר מופק שלא במסגרת אחד מאולפני הקולנוע הגדולים. כמו כן, המונח מתייחס לסרטים אמנותיים, אשר שונים בסגנונם ובתוכן שלהם באופן ניכר מרוב סרטי המיינסטרים המשווקים לקהל הרחב.

לעיתים, על אף שסרטים עצמאיים מופקים על ידי חברות הפקה עצמאיות, חלקם עדיין מופצים ומשווקים על ידי האולפנים הגדולים (לרוב, על ידי חברות בנות שלהם). במקרים רבים, אך לא תמיד, סרט עצמאי יהיה דל-תקציב. סרט אשר לא יותר ממחצית תקציבו ממומן על ידי אולפן גדול - ייחשב כסרט עצמאי.

סרטים עצמאיים נבדלים, לעיתים, מסרטים אחרים בכך שהתוכן והסגנון הוויזואלי שלהם הם חזונו האמנותי והאישי של הבמאי.

לעיתים, אך לא תמיד, סרטים עצמאיים מתוקצבים בצורה משמעותית פחות מאשר סרטים של אולפני הקולנוע הגדולים.

באופן כללי, שיווקם של סרטים עצמאיים מאופיין בהפצה מוגבלת, המיועדת לקהל צופים קטן ומסוים.

ראו גם
 פרס אינדפנדנט ספיריט
 פסטיבל סאנדנס

קישורים חיצוניים

 

ערכים שבהם תבנית בריטניקה אינה מתאימה
עצמאי
מינוחים בקולנוע